Woord: sakkeroller | Maroela Media
sakkeroller (ook 'n grypdief genoem)
iemand wat behendig uit iemand anders se sak geld of goed steel; (weinig gebruiklik) goudief: 'n sakkeroller op heter daad betrap.
Uit Nederlands zakkenroller (1781), 'n samestelling van zakken 'sakke' en roller. Laasgenoemde is 'n afleiding van rollen wat 'behendig uit die sak steel' beteken en is waarskynlik so genoem na aanleiding van die gemak of behendigheid waarmee uit die sak gesteel word en wat herinner aan die gemak en spoed waarmee iets oor die grond gerol kan word.
Ek moes vandag lag vir die foto by 'sakkeroller', want dit verteenwoordig juis alles wat 'n sakkeroller nie is nie. Of is die verwagting dat ek dieper moet lees, naamlik dat die piesang met die piesang die handlanger is wat die prooi se aandag aftrek terwyl sy makker met die sagte handjies sy deel doen? Ook interessant dat 'grypdief' as 'n alternatief/sinoniem aangebied word. Weer eens deel dié twee kalante nie 'n modus operandum nie. Siende dat Suid-Afrika altyd as 'n model voorgehou word wanneer dit by misdaadstatistiek kom, is dit miskien tyd dat ons 'n misdaadwoordeboek kry. In al… Lees meer »